Problemet në eksportimin e mallrave nga Kosova në Serbi dhe Bosnje
Ekspertët e ekonomisë thonë se qeveria duhet të marrë vendim lidhur me bllokadën e Serbisë dhe Bosnjes ndaj mallrave të Kosovës.
Ekspertë të ekonomisë në Kosovë vlerësojnë se qeveria duhet të marrë sa më shpejt një vendim ndaj bllokadës që dy vendet fqinje, Serbia dhe Bosnja, u kanë vënë prodhimeve që mbajnë vulën e Kosovës. Qeveria e Kosovës i ka kërkuar Komitetit të Përbashkët të vendeve nënshkruese të marrëveshjes për tregti të lirë në Evropën Qendrore, e njohur si CEFTA, që të debatojë lidhur me pengesat e eksportit të mallrave të Kosovës për në Serbi dhe Bosnje Hercegovinë. Kjo kërkesë ka pasuar vendimin e autoriteteve serbe për të mos lejuar kalimin e mallrave të prodhuesve të Kosovës nëpër Serbi e as importimin e tyre në tregun serb. Bosnja po ashtu ka vënë kushte, që sipas afaristëve të Kosovës, po e dëmtojnë mjaft ekonominë e vendit. Në një bisedë për Zërin e Amerikës, Kryetari i Odës Ekonomike të Kosovës Safet Gërxhaliu, thotë se mosfunksionimi i marrëveshjes për tregti të lirë, po i shkakton Kosovës dëme të natyrës politike dhe ekonomike. tha ai. Zoti Gërxhaliu sheh tri rrugë për zgjidhjen e problemit me vendet fqinje. tha zoti Gërxhaliu. Deri në fillim të muajit dhjetor të vitit 2008, mallrat e Kosovës janë eksportuar në Bosnjë e Serbi pa ndonjë problem, meqë ato kishin vulat e Misionit të Kombeve të Bashkuara. Por, problemet dolën në shesh pas kalimit të përgjegjësive nga doganat e UNMIK-ut tek institucionet e vendit. Bosnja nuk e ka njohur ende pavarësinë e Kosovës e cila kundërshtohet ashpër nga Beogradi zyrtar. Pavarësinë e Kosovës deri tash e kanë njohur 70 vende të botës përfshirë Shtetet e Bashkuara dhe vendet kryesore të Bashkimit Evropian.